אנני פישר

אנני פישר (בהונגרית: Fischer Annie;‏ 5 ביולי 1914 – 10 באפריל 1995) הייתה פסנתרנית יהודייה-הונגרייה. פישר נולדה בבודפשט ולמדה באקדמיה למוזיקה ע"ש פרנץ ליסט אצל ארנולד סקיי וארנסט פון דוהנאני. הופעת הבכורה שלה הייתה בגיל עשר, בנגינת הקונצ'רטו לפסנתר מס' 1 של בטהובן. כעבור שנתיים ניגנה את הקונצ'רטו בלה מז'ור של מוצרט, ק. 488 ואת הקונצ'רטו של שומאן עם תזמורת טונהאלה בציריך. בשנת 1933 זכתה בתחרות הפסנתר הבינלאומית ע"ש פרנץ ליסט בביצוע מבריק ובוגר של הסונאטה בסי מינור של ליסט. אנני פישר נישאה למוזיקולוג ומבקר המוזיקה רב ההשפעה אלאדאר טות (Aladar Toth;‏ 1968-1898). כיהודייה, נמלטה פישר עם בעלה לשוודיה בשנת 1940, לאחר הצטרפות הונגריה למדינות הציר במלחמת העולם השנייה. אחרי המלחמה חזרו היא ובעלה לבודפשט. במשך הקריירה שלה הופיעה פישר ברחבי העולם, אך עיקר הופעותיה התרכזו באירופה. בשנת 1961 הופיעה לראשונה בארצות הברית בנגינת הקונצ'רטו של מוצרט במי במול מז'ור, ק.482 עם תזמורת פילדלפיה בניצוח גיאורג סל. עם אוטו קלמפרר ביצעה את מכלול הקונצ'רטוי של לודוויג ואן בטהובן, ברויאל פסטיבל הול בלונדון. הרפרטואר של אני פישר חבק יצירות מן התקופה הקלאסית והתקופה הרומנטית, בביצוען גילתה עוצמה וחזון יחידים במינם לצד שליטה מרשימה במבנה ובגוון צלילי. כמי שביצועיה מלאי השראה ובלתי צפויים, לא נטתה חיבה להקלטות, אך התקליטים שהוציאה לקונצ'רטי ק.467 ו-ק.482 של מוצרט וליצירות מאת בארטוק, בטהובן, שוברט ושומאן הם יוצאים מן הכלל. עושר הגוונים והספונטניות של נגינתה ניכרים ביותר בהקלטה חיה של הבאלאדה בסול מינור של שופן מרסיטל במוסקבה בשנת 1949. עומק השלווה הרוחנית שהשיגה בימיה הטובים ביותר, למשל בפינאלה של הפנטזיה בדו מז'ור של שומאן, היה יחיד ומיוחד לה, והלהט שגילתה בביצוע הפוגה מתוך סונאטת האמרקלאוויר של בטהובן לא דעך עד הצליל האחרון. במשך שנים אחדות הקליטה אנני פישר את מכלול הסונאטות של בטהובן לחברת הונגרטון, אך נאמנה לביקורת העצמית החריפה שלה, לא הייתה מרוצה מהוצאתן לאור. מקום ראשון בתחרות הפסנתר הבינלאומית ע"ש פרנץ ליסט בשנת 1933 פרס קושוט, פרס התרבות הגבוה ביותר של הונגריה, בשנים 1949, 1955 ו-1965 פרס האמן הדגול (1952) אנני פישר נפטרה בשנת 1995 ונקברה לצד בעלה בבודפשט. הקלטותיה של אנני פישר יצאו בכמה חברות הקלטה חשובות: BBC רקורדס, דו-רה-מי, EMI קלאסיקס, הונגרטון, אורפאו, פאלקסה, Q דיסק, אורניה ו-ICA קלאסיקס. בטהובן קונצ'רטו מס' 1 בדו מז'ור, אופוס 15 קונצ'רטו מס' 3 בדו מינור, אופוס 37 קונצ'רטו מס' 5 (הקיסר) של בטהובן אופוס 73 סונאטה מס' 1 בפה מינור, אופוס 2, מס' 1 סונאטה מס' 10 בסול מז'ור, אופוס 14, מס' 2 סונאטה מס' 11 בסי במול מז'ור, אופוס 22 סונאטה מס' 12 בלה במול מז'ור, אופוס 26, "מארש אבל" סונאטה מס' 13 במי במול מז'ור, אופוס 27, מס' 1 "קְוואזי אוּנה פנטזיה" סונאטה מס' 14 בדו דיאז מינור, אופוס 27 מס' 2, "אור ירח" סונאטה מס' 15 ברה מז'ור, אופוס 28, "פסטורלית" סונאטה מס' 16 בסול מז'ור, אופוס 31, מס' 3 סונאטה מס' 17 ברה מינור, אופוס 31, מס' 2, "הסערה" סונאטה מס' 18 במי במול מז'ור, אפוס 31, מס' 3 סונאטה מס' 19 בסול מינור, אופוס 49, מס' 1 סונאטה מס' 2 בלה מז'ור, אופוס 2, מס' 2 סונאטה מס' 20 בסול מז'ור, אופוס 49, מס' 2 סונאטה מס' 21 בדו מז'ור, אופוס 53, "ולדשטיין" סונאטה מס' 22 בפה מז'ור, אופוס 54 סונאטה מס' 23 בפה מינור, אופוס 57, "אפאסיונטה" סונאטה מס' 24 בפה דיאז מז'ור, אופוס 78 סונאטה מס' 25 בסול מז'ור, אופוס 79 סונאטה מס' 26 במי במול מז'ור, אופוס 81a, "הפרידה" סונאטה מס' 27 במי מינור, אופוס 90 סונאטה מס' 28 בלה מז'ור, אופוס 101 סונאטה מס' 29 בסי במול מז'ור, אופוס 106 "האמרקלאוויר" סונאטה מס' 3 בדו מז'ור, אופוס 2, מס' 3 סונאטה מס' 30 במי מז'ור, אופוס 109 סונאטה מס' 31 בלה במול מז'ור, אופוס 110 סונאטה מס' 32 בדו מינור, אופוס 111 סונאטה מס' 4 במי במול מז'ור, אופוס 7 סונאטה מס' 5 בדו מינור, אופוס 10, מס' 1 סונאטה מס' 6 בפה מז'ור, אופוס 10, מס' 2 סונאטה מס' 7 ברה מז'ור, אופוס 10, מס' 3 סונאטה מס' 8 בדו מינור, אופוס 13, "הפאתטית" סונאטה מס' 9 במי מז'ור, אופוס 14, מס' 1 32 וריאציות בדו מינור על נושא מקורי, אופוס 80 וריאציות ופוגה במי במול מז'ור על נושא מקורי "ארואיקה", אופוס 35 מוצרט קונצ'רטו מס' 20 ברה מינור, ק. 466 קונצ'רטו מס' 20 ברה מינור, ק. 466: פרק שני, רומנצה קונצ'רטו מס' 21 בדו מז'ור, ק. 467 קונצ'רטו מס' 21 בדו מז'ור, ק. 467: פרק שני, אנדנטה קונצ'רטו מס' 22 במי במול מז'ור, ק. 482 קונצ'רטו מס' 22 במי במול מז'ור, ק. 482: פרק שני, אנדנטה קונצ'רטו מס' 23 בלה מז'ור, ק. 488: פרק שני, אדג'ו קונצ'רטו מס' 24 בדו מינור, ק. 491 קונצ'רטו מס' 27 בסי במול מז'ור, ק. 595 פרלוד ופוגה בדו מז'ור, ק. 394 (383a) רונדו לפסנתר ותזמורת ברה מז'ור, ק. 382 סונאטה מס' 12 בפה מז'ור, ק. 332 (300k) סונאטה מס' 14 בדו מינור, ק. 457 שומאן "קרנבל", אופוס 9 קונצ'רטו בלה מינור, אופוס 54 "תמונות ילדות" (Kinderszenen) אופוס 15 "קרייזלריאנה", אופוס 16 פנטזיה בדו מז'ור, אופוס 17 בארטוק קונצ'רטו מס' 3, Sz 119 שירי איכרים רומנים (15) לפסנתר, Sz 71 ליסט אטיודים קונצרטיים (3) S 144: מס' 3 ברה במול מז'ור, "אוּן סוֹסְפּירוֹ" קונצ'רטו מס' 1 במי במול מז'ור, S 124 "אטיודים מפוארים של פגניני" (6) (Grandes Etudes de Paganini), ‏ S 141: מס' 6 בלה מינור, קואזי פרסטו סונאטה בסי מינור, S 178 שוברט אימפרומפטי (4), ד. 935/אופוס 142: מס' 1 בפה מינור אימפרומפטי (4) ד. 935/אופוס 142: מס' 2 בלה במול מז'ור אימפרומפטי (4), ד. 935/אופוס 142: מס' 4 בפה מינור סונאטה בלה מז'ור, ד. 959 סונאטה בסי במול מז'ור, ד. 960 שופן קונצ'רטו מס' 1 במי מינור, B 53/אופוס 11 סקרצו מס' 3 בדו דיאז מינור, ב 125/אופוס 39 באך קונצ'רטו ברנדנבורגי מס' 5 ברה מז'ור, רי"ב 1050 ברהמס סונאטה מס' 3 בפה מינור, אופוס 5 דוהנאני רפסודיות (4), אופוס 11: מס' 2 בפה דיאז מינור היידן סונאטה למקלדת בפה מינור, ה. 17 מס' 6 קודאי מחולות מארושק מנדלסון רונדו קפריצ'וזו במי מז'ור, אופוס 14 מדיה וקבצים בנושא אנני פישר בוויקישיתוף אנני פישר, במסד הנתונים הקולנועיים IMDb (באנגלית) אנני פישר, באתר AllMusic (באנגלית) אנני פישר, באתר MusicBrainz (באנגלית) אנני פישר, באתר Discogs (באנגלית) אנני פישר, באתר "Find a Grave" (באנגלית) אנני פישר, באתר אנציקלופדיה בריטניקה (באנגלית) הספד לאנני פישר בניו יורק טיימס, Obituaries, New York Times, 1995/04/13 אנני פישר, קונצ'רטו לפסנתר מס' 3 של בטהובן, פרק 1, סרטון באתר יוטיוב ברייס מוריסון, "אנני פישר" במילון גרוב למוזיקה ומוזיקאים אונליין